சென்னை::சுப்ரீம் கோர்ட் உத்தரவுப்படி, காவிரி நீர் பங்கீடு குறித்து கர்நாடக முதல்வர் ஜெகதீஷ் ஷெட்டருடன், நாளை மறுதினம் (29ம் தேதி) தமிழக முதல்வர் ஜெயலலிதா பேச்சுவார்த்தை நடத்துகிறார். அப்போது, தமிழக டெல்டா மாவட்டங்களில் கருகும் சம்பா பயிரை காப்பாற்ற தண்ணீர் தேவை பற்றி முதல்வர் ஜெயலலிதா வலியுறுத்துவார் என்று எதிர்பார்க்கப்படுகிறது. தமிழகத்தில் இந்த ஆண்டு தென்மேற்கு மற்றும் வடகிழக்கு பருவமழை எதிர்பார்த்தபடி பெய்யவில்லை. இதனால் தமிழகத்தில் எந்த அணையும் நிரம்பவில்லை. காவிரியில் தமிழகத்துக்கு உரிய பங்கை கர்நாடக அரசு தர மறுத்து வருவதால் மேட்டூர் அணையும் நிரம்பவில்லை.